રાષ્ટ્રીય સ્વયંસેવક સંઘને લોકો ભલે લશ્કરી શિસ્ત ધરાવતી સંસ્થા તરીકે ઓળખતા  હોય, પરંતુ સંઘમાં વિચારભેદને સ્થાન છે,  તમારાં અંગત મંતવ્યોને પણ સ્થાન છે, જોકે જ્યારે પરિવાર સાથે જોડાયેલી કોઈ વ્યક્તિ જાહેરમાં પરિવારની સંસ્થાઓ કે પરિવાર સાથે જોડાયેલી વ્યક્તિઓ ઉપર આક્ષેપો કરવા લાગે ત્યારે  સંઘ નારાજ થાય છે અને મોટાભાગના કિસ્સાઓમાં આવી વ્યક્તિઓનું પરિવારની કોઈ સંસ્થામાં સ્થાન રહેતું નથી, જોકે સંઘે પ્રવીણ  તોગડિયાના કિસ્સામાં વર્ષો સુધી નમતું જોખીને તેમના દરેક ઉધામા સહન કરીને, તેમની દરેક અશિસ્તને ચલાવી લઈને વિશ્વ હિંદુ પરિષદના આંતરરાષ્ટ્રીય અધ્યક્ષ તરીકે સહન કર્યા.